אנתוני פרנק

אנתוני מלכיאור פרנק (באנגלית: Anthony Melchior Frank; נולד ב-21 במאי 1931) הוא בנקאי יהודי-אמריקאי שכיהן כמנהל הכללי של דואר ארצות הברית בשנים 1988–1992.

ראשית חייו
אנתוני פרנק נולד בברלין, רפובליקת ויימאר, ללותר פרנק, בנם של זיגמונד פרנק, בנקאי, ושל לינה לבית רוטשילד. כשהיה בן שש היגרה המשפחה מגרמניה לארצות הברית. הוא למד בבית הספר התיכון הוליווד שבלוס אנג'לס. פרנק סיים לימודי תואר ראשון בדארטמות' קולג' והמשיך לימודי תואר שני בבית הספר טאק מנהל עסקים של דארטמות'. הוא גם המשיך ללימודים מתקדמים בכלכלה באוניברסיטת וינה.

קריירה
פרנק היה המנהל הכללי של "הבנק הארצי הראשון" (First Nationwide Bank) בסן פרנסיסקו. ב-1988 הוא נבחר על ידי מועצת המנהלים של שירות הדואר של ארצות הברית לתפקיד המנהל הכללי של דואר ארצות הברית והחל לכהן בתפקיד החל מה-1 במרץ אותה שנה. בתפקיד זה הוא כיהן עד להתפטרותו ב-1992, כאשר הוא ייסד את התאגיד הבנקאי העצמאי של אריזונה ( Independent Bancorp of Arizona).

חיים אישיים
פרנק נשוי לגיי פרנק ולשניים שני ילדים.

ב-1991 השתתף פרנק בפרק 22 של העונה השביעית של הסדרה  בכיכובה של אנג'לה לאנסברי בתפקיד עצמו. ב-2010 הוא הופיע גם בתפקיד עצמו בסרט התעודי "רצח על ידי שליח" .

הערות שוליים

המנהלים הכלליים של דואר ארצות הברית
בוגרי אוניברסיטת וינה
בוגרי דארטמות' קולג'
אמריקאים ממוצא גרמני-יהודי
אמריקאים שנולדו ב-1931